**Ενότητα 6: «Η ευθύνη για την παιδεία των νέων»**

ΣΩ. Αλλά όμως εσύ, Μέλητε, ισχυρίζεσαι ότι ασχολούμενος με τέτοια διαφθείρω τους νέους; Κι όμως γνωρίζουμε καλά, βέβαια, ποιες είναι οι καταστροφές των νέων. και συ πες μου αν γνωρίζεις ότι κάποιος έχει γίνει εξαιτίας μου είτε από ευσεβής ανόσιος είτε από συνετός αλαζόνας.

ΜΕΛ. Αλλά, ναι, μα το Δία, ξέρω ότι εκείνοι τους οποίους έχεις πείσει υπακούουν περισσότερο σε σένα παρά στους γονείς τους.

ΣΩ. Το ομολογώ, όσον αφορά την παιδεία, βέβαια, γιατί γνωρίζουν ότι γι’ αυτό νοιάζομαι. Σχετικά με την υγεία οι άνθρωποι εμπιστεύονται περισσότερο τους γιατρούς παρά τους γονείς. και στις συνελεύσεις του λαού όλοι βέβαια οι Αθηναίοι εμπιστεύονται περισσότερο αυτούς που μιλούν πάρα πολύ συνετά παρά τους συγγενείς τους. Δεν εκλέγετε, βέβαια, στρατηγούς όποιους ενδεχομένως θεωρείτε τους πιο συνετούς σε σχέση με τα πολεμικά; Δε σου φαίνεται, λοιπόν, ότι και αυτό είναι περίεργο, εξαιτίας αυτού να αντιμετωπίζω την κατηγορία του θανάτου, επειδή, δηλαδή, όσον αφορά το μεγαλύτερο αγαθό για τους ανθρώπους, την παιδεία, θεωρούμαι από κάποιους ότι είμαι πάρα πολύ καλός;

**Λεξιλόγιο**

|  |  |
| --- | --- |
| φῄς =λέγεις ὁ νέος – ἡ νέα – τό νέον (β’κλιτο επίθ.)  | **ἐπιτηδεύω=** ασχολούμαι > επιτήδευμα, επιτήδευση, επιτήδειος, ανεπιτήδευτος |
| **ἐπίσταμαι** =γνωρίζω καλά > επιστήμη, επίστήμων ἡ διαφθορά –ας (α κλ.) ὁ -ἡ εὐσεβής, τό εὐσεβές (γ’κλιτο επίθ.) | διαφθείρω =καταστρέφω < διά + φθείρω -ἔφθειρον –φθερῶ - ἔφθειρα - ἔφθαρκα - ἐφθάρκειν > διαφθορά, αδιάφθορος, άφθαρτος, ψυχοφθόρος |
| οἶδα - οἶσθα - οἶδε -ἴσμεν - ἴστε - ἴσασι =γιγνώσκω **(ἕν οἶδα ὅτι οὐδέν οἶδα)** | **ὁ -ἡ σώφρων, τό σῶφρον** (γ’κλιτο επίθ.) > σωφροσύνη, σωφρονισμός |
| ὁ -ἡ ἀνόσιος, τό ἀνόσιον (β’κλιτο επίθ.)  | ὁ γονεύς – γονέως (γ κλ.) |
| ὁ ὑβριστής – οῦ (α κλ.)< ὑβρίζω | **πείθομαι + δοτ**. = πείθομαι, υπακούω |
| **πείθω** - ἔπειθον –πείσω - ἔπεισα –πέπεικα - ἐπεπείκειν + αιτ. >πειθώ, πειστικός, πειθήνιος, απείθεια | ὁμολογῶ = συμφωνώ, παραδέχομαι ἡ παιδεία –είας (α κλ.) ἡ ὑγίεια - ὑγίειας (α κλ.) |
| ἡ ἐκκλησία – ίας (α κλ.) | ὁ ἰατρός – οῦ (β κλ.) |
| ὁ θάνατος – θανάτου (β κλ.) | ὁ στρατηγός –οῦ (β κλ.) |
| ὁ φρόνιμος -ίμη –ιμον/ ὁ-ἡ φρόνιμος– τό φρόνιμον (β’κλιτο επίθ.) =συνετός | ὁ Ἀθηναῖος - ἡ Ἀθηναία – τό Ἀθηναῖον (β’κλιτο επίθ.)  |
| δοκεῖ + δοτ. + τελ. απαρ. (απροσ. ρήμα) = φαίνεται σωστό/καλό σε κάποιον να… | **ἡγοῦμαι** =θεωρώ/ εξουσιάζω > αφηγούμαι, διηγούμαι, ηγέτης, ηγεσία, ηγεμόνας, καθηγητής, εισηγητής |
| προκρίνομαι = προτιμώμαι, θεωρούμαι καλύτερος< πρό + κρίνομαι > κρίση, κριτής, κρίμα, κριτήριο, κριτικός, πρόκριση, ανάκριση, διακρίνω, υποκρισία | διώκομαι =καταδιώκομαι, αντιμετωπίζω κατηγορία > δίωξη, διώκτης, διωγμός, καταδίωξη, τυχοδιώκτης, οἱ προσήκοντες =οι οικείοι, οι συγγενείς |
| βέλτιστος: υπερθ.βαθμός του επιθ. ἀγαθός | μέγιστος: υπερθ. βαθμός του επιθ. μέγας |
| **ἕνεκα + γεν**. = εξαιτίας, με σκοπό | **αἱροῦμαι**=εκλέγω, προτιμώ>αίρεση, αιρετός, προαίρεση, προαιρετικός |

**Άσκηση**

Το ουσ. *παιδεία* παράγεται από το ουσιαστικό *ὁ παῖς*. Να βρείτε στο λεξικό της ΑΕ άλλες σύνθετες και παράγωγες λέξεις από το ίδιο ουσιαστικό.